CELEX: 62015CN0484
Language: et
Date: 2015-09-11 00:00:00
Title: Kohtuasi C-484/15: Eelotsusetaotlus, mille on esitanud Općinski sud u Novom Zagrebu (Horvaatia) 11. septembril 2015 – Ibrica Zulfikarpašić versus Slavena Gajera

23.11.2015   
            
            
               ET
            
            
               Euroopa Liidu Teataja
            
            
               C 389/20
            
         Eelotsusetaotlus, mille on esitanud Općinski sud u Novom Zagrebu (Horvaatia) 11. septembril 2015 – Ibrica Zulfikarpašić versus Slavena Gajera
   (Kohtuasi C-484/15)
   (2015/C 389/21)
   Kohtumenetluse keel: horvaatia
   
      Eelotsusetaotluse esitanud kohus
   
   Općinski sud u Novom Zagrebu, stalna služba u Samoboru
   
      Põhikohtuasja pooled
   
   
      Hageja: Ibrica Zulfikarpašić
   
      Kostja: Slaven Gajer
   
      Eelotsuse küsimus
   
   Kas Horvaatia täitemenetluse seaduse sätted on kooskõlas määrusega (EÜ) nr 805/2004 (1), ja täpsemalt, kas Horvaatia Vabariigis – seoses täitemäärusega, mis tugineb täitemenetluse raames autentsele dokumendile – hõlmab mõiste „kohus” notareid; ja kas notarid võivad välja anda Euroopa täitekorralduse tõendeid jõustunud ja täitmisele pööratavate täitemääruste kohta, mis tuginevad autentsetele dokumentidele, kui neid määruseid ei ole vaidlustatud; ning eitava vastuse korral, kas kohtud võivad välja anda Euroopa täitekorralduse tõendeid notari koostatud täitemääruste kohta, mis tuginevad autentsele dokumendile, kui need määrused puudutavad vaidlustamata nõudeid; ning sellisel juhul – millist vormi tuleks kasutada?
   
      (1)  Euroopa Parlamendi ja nõukogu 21. aprilli 2004. aasta määrus (EÜ) nr 805/2004, millega luuakse Euroopa täitekorraldus vaidlustamata nõuete kohta (ELT L 143, lk 15, ELT eriväljaanne 19/007, lk 33).